Notum sit omnibus futuris et presentibus quod Rodulfus Racinardus dedit Deo et sancte Marie de Firmitate et monachis ejusdem loci omnem terram quam habebat vel tenebat ab aliquo domino, sine ulla retentione, in parrochia sancti Ambrosii. Habuit tamen inde quinque solidos. Hujus rei testes: Bertrannus de Castiniaco, Johannes Michal, Brunus de Peirola, Robertus Guillelmus.